ไฟแนนซ์ทูเดย
โดย...ช.ชดา
29 ต.ค. 2565

โดย...ช.ชดา
ดีลซื้อขายพอร์ตลูกค้ารายย่อย ระหว่างธนาคารทิสโก้ และ ธนาคารสแตนดาร์ดชาร์เตอร์ด มูลค่า 5,500 ล้านบาท ที่สามารถเบ่งลูกค้ารายย่อยให้ธนาคารทิสโก้เพิ่มทันที 4 แสนรายทั่วประเทศ เมื่อโอนพอร์ตไปแล้ว จะทำให้พนักงานฝ่ายที่ดูแลลูกค้ารายย่อยของสแตนชาร์ตพันกว่าคนเคว้งคว้าง
แว่วว่าธนาคารทิสโก้จะรับพนักงานเดิมกลับแค่ 50% ก็ตกประมาณ 500 กว่าคนเท่านั้น ส่วนที่เหลือคงจะต้องเข้าโครงการเลิกจ้างอย่างสมัครใจ แพ็กเกจที่พนักงานถูกเลิกจ้างจะได้รับน่าจะเพียงพอกับความสูญเสียงานที่ทำอยู่
แฮปปี้เบิร์ธเดย์ย้อนหลังให้ ดร.ก็-วิรไท สันติประภพผู้ว่าการแบงก์ชาติ ที่หลบความจอแจของกรุงเทพฯ ไปฉลองวันเกิดที่เชียงใหม่ ทำบุญ ถือ ศีล ตามประสาคนมีธรรม
สัปดาห์นี้เป็นสัปดาห์สุดท้ายของปี 2559 เป็นช่วงเวลาที่จะต้องซื้อกองทุนรวมทั้ง แอลทีเอฟ และ อาร์เอ็มเอฟ เพื่อหักลดหย่อนภาษีเงินได้ประจำปี รวมทั้งไปจับจ่ายใช้โครงการช็อปช่วยชาติ และเที่ยวเพื่อชาติที่รัฐบาลให้เป็นของขวัญปีใหม่แก่คนชั้นกลาง อย่าลืมไปใช้สิทธิให้คุ้มค่าหลังจากที่ต้องเสียภาษีทุกบาททุกสตางค์ไปสร้างชาติ